पाएं अपने शहर की ताज़ा ख़बरें और फ्री ई-पेपरडाउनलोड करें
खींवसर पंचायत मुख्यालय पर स्थित राजकीय महाविद्यालय में खींवसर प्रशासन द्वारा कोविड केयर सेंटर की स्थापना की गई, जिसमें आइसोलेशन व मेडिकल वार्ड की स्थापना की है। उपखंड अधिकारी राजकेश मीणा ने बताया कि सुबह 11 बजे के बाद जो भी व्यक्ति अनावश्यक घूमता हुआ पाया गया, उसको कोविड केयर सेंटर में लाकर आइसाेलेट किया जाएगा। इस दौरान उनके साथ तहसीलदार रूघाराम सेन, थानाधिकारी जसंवतदेव रलिया, जिला कांग्रेस सचिव भगवत देवड़ा माैजूद रहे।
इस दौरान एसडीएम राजकेश मीणा ने बताया कि सरकार की गाइडलाइन की अवहेलना करने पर उन्हें किसी भी कीमत पर नहीं बख्शा जाएगा। सरकारी आदेश अनुसार उनके खिलाफ कानूनी कार्रवाई की जाएगी। जिला मुख्यालय पर डाॅ. शीशराम चाैधरी व सीएमएचओ ने नागाैर जिला मुख्यालय के सभी सरकारी कार्यालयाें का सर्वे कर मेडिसीन किट दिए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn